
LIETUVOS RESPUBLIKOS VYRIAUSYBĖ

NUTARIMAS
DĖL TRANSPORTO PRIEMONES VAIRUOJANČIŲ IR KITŲ ASMENŲ NEBLAIVUMO AR APSVAIGIMO NUSTATYMO TAISYKLIŲ PATVIRTINIMO IR LEIDŽIAMOS ETILO ALKOHOLIO KONCENTRACIJOS DARBO METU AR SAVARANKIŠKOS VEIKLOS VYKDYMO METU NUSTATYMO 

2006 m. gegužės 12 d. Nr. 452
Vilnius

Pakeistas teisės akto pavadinimas:
Nr. 408,
2022-04-27,
paskelbta TAR 2022-04-28, i. k. 2022-08686        

Vadovaudamasi Lietuvos Respublikos aplinkos apsaugos valstybinės kontrolės įstatymo 12 straipsnio 1 dalies 20 punktu, Lietuvos Respublikos administracinių nusižengimų kodekso 605 straipsnio 3 dalimi, Lietuvos Respublikos alkoholio kontrolės įstatymo 26 straipsnio 2 dalimi, Lietuvos Respublikos medžioklės įstatymo 41 straipsnio 2 dalimi, Lietuvos Respublikos saugaus eismo automobilių keliais įstatymo 13 straipsnio 10 dalimi, Lietuvos Respublikos policijos įstatymo 22 straipsnio 1 dalies 7 punktu, Lietuvos Respublikos vidaus vandenų transporto kodekso 26 straipsnio 2 dalimi ir Lietuvos Respublikos valstybės sienos ir jos apsaugos įstatymo 26 straipsnio 1 dalies 14 punktu, Lietuvos Respublikos Vyriausybė nutaria: 
Preambulės pakeitimai:
Nr. 503,
2016-05-18,
paskelbta TAR 2016-05-25, i. k. 2016-13952            
Nr. 1132,
2017-12-20,
paskelbta TAR 2017-12-28, i. k. 2017-21468            
Nr. 237,
2019-03-13,
paskelbta TAR 2019-03-15, i. k. 2019-04194            
Nr. 1375,
2020-12-09,
paskelbta TAR 2020-12-09, i. k. 2020-26675            

1. Patvirtinti Transporto priemones vairuojančių ir kitų asmenų neblaivumo ar apsvaigimo nustatymo taisykles (pridedama).
2. Nustatyti, kad:
2.1. Darbuotojų, dirbančių pagal darbo sutartį, valstybės tarnautojų ir Lietuvos Respublikos valstybės politikų ir valstybės pareigūnų darbo apmokėjimo įstatyme nurodytų valstybės pareigūnų (toliau – darbuotojai), savarankišką veiklą vykdančių savarankiškai dirbančių asmenų iškvėptame ore, kraujyje ir kituose organizmo skysčiuose (toliau – biologinės organizmo terpės) leidžiama etilo alkoholio koncentracija darbo ar savarankiškos veiklos vykdymo metu – 0,2 promilės. Jeigu alkoholis vartotas pagal protokolo reikalavimus arba alkoholio vartojimas susijęs su gamybos, technologiniu ar kitais procesais, kurių metu alkoholis vartotas pagal darbdavio nustatytus reikalavimus vietiniuose norminiuose teisės aktuose, darbuotojų biologinėse organizmo terpėse leidžiama etilo alkoholio koncentracija darbo metu – 0,4 promilės. 
Punkto pakeitimai:
Nr. 425,
2017-06-07,
paskelbta TAR 2017-06-12, i. k. 2017-09871            
Nr. 408,
2022-04-27,
paskelbta TAR 2022-04-28, i. k. 2022-08686            

2.2. Nustatant neblaivumą dujų chromatografijos metodu, turi būti įvertinta ribinė etilo alkoholio koncentracija ir nustatyta mažiausia etilo alkoholio koncentracija biologinėse organizmo terpėse. 
Punkto pakeitimai:
Nr. 237,
2019-03-13,
paskelbta TAR 2019-03-15, i. k. 2019-04194            

2.3. Nustatant neblaivumą metrologiškai patikrinta specialiąja technine priemone, turi būti įvertinta šios priemonės paklaida. 
Punkto pakeitimai:
Nr. 237,
2019-03-13,
paskelbta TAR 2019-03-15, i. k. 2019-04194            

PATVIRTINTA
Lietuvos Respublikos Vyriausybės
2006 m. gegužės 12 d. nutarimu Nr. 452
(Lietuvos Respublikos Vyriausybės
2016 m. gegužės 18 d. nutarimo Nr. 503
redakcija)


TRANSPORTO PRIEMONES VAIRUOJANČIŲ IR KITŲ ASMENŲ NEBLAIVUMO AR APSVAIGIMO NUSTATYMO TAISYKLĖS

I SKYRIUS
BENDROSIOS NUOSTATOS

1. Transporto priemones vairuojančių ir kitų asmenų neblaivumo ar apsvaigimo nustatymo taisyklės (toliau – Taisyklės) nustato transporto priemones vairuojančių asmenų (toliau – transporto priemonių vairuotojai), pagal darbo sutartis dirbančių darbuotojų, vairuojančių įstaigų, įmonių ir organizacijų transporto priemones (toliau – darbuotojai, vairuojantys transporto priemones), darbuotojų, dirbančių pagal darbo sutartis, valstybės tarnautojų, Lietuvos Respublikos valstybės politikų ir valstybės pareigūnų darbo apmokėjimo įstatyme nurodytų valstybės pareigūnų (toliau – darbuotojai), savarankišką veiklą vykdančių savarankiškai dirbančių asmenų, laisvės atėmimo vietose laikomų asmenų, Lietuvos probacijos tarnybos prižiūrimų asmenų, asmenų, policijos, ikiteisminio tyrimo įstaigų, prokuratūros, teismo siunčiamų atlikti medicininės apžiūros, taip pat asmenų, kurie įtariami padarę nusikalstamą veiką kariniame transporte, karinėje teritorijoje, taip pat kitose teritorijose, jeigu ta veika nukreipta prieš karius, krašto apsaugos sistemos institucijas ir jų valdomą ar naudojamą turtą, asmenų, traukiamų administracinėn atsakomybėn už pažeidimą, padarytą kariniame transporte, karinėje teritorijoje, taip pat kitose teritorijose, jeigu tas pažeidimas nukreiptas prieš karius, krašto apsaugos sistemos institucijas ir jų valdomą ar naudojamą turtą (toliau – asmenys, įtariami padarę teisės pažeidimą kariniame transporte ar karinėje teritorijoje), karių (toliau – darbuotojai, savarankiškai dirbantys asmenys, laisvės atėmimo vietose laikomi asmenys, Lietuvos probacijos tarnybos prižiūrimi asmenys, asmenys, policijos, ikiteisminio tyrimo įstaigų, prokuratūros, teismo siunčiami atlikti medicininės apžiūros, kariai ir asmenys, įtariami padarę teisės pažeidimą kariniame transporte ar karinėje teritorijoje, kartu vadinami kitais asmenimis), nusikalstamos veikos padarymu įtariamų asmenų, administracinėn atsakomybėn traukiamų asmenų, medžioklėje dalyvaujančių medžiotojų (toliau – medžiotojai) neblaivumo ir apsvaigimo kontrolės, medicininės apžiūros neblaivumui ar apsvaigimui nustatyti atlikimo ir atlyginimo asmens sveikatos priežiūros įstaigai už joje atliktą medicininę apžiūrą neblaivumui ar apsvaigimui nustatyti tvarką. 
Punkto pakeitimai:
Nr. 1375,
2020-12-09,
paskelbta TAR 2020-12-09, i. k. 2020-26675            
Nr. 408,
2022-04-27,
paskelbta TAR 2022-04-28, i. k. 2022-08686            
Nr. 562,
2022-05-25,
paskelbta TAR 2022-06-01, i. k. 2022-11822            

2. Taisyklėse vartojamos sąvokos:
2.1. Apsvaigimas – asmens psichikos būsena ar elgesio sutrikimas, kuriuos sukelia psichiką veikiančios medžiagos (narkotinės, psichotropinės medžiagos, metilo, propilo, butilo, amilo, heksilo alkoholis ir kitos), išskyrus etilo alkoholį.
2.2. Medicininė apžiūra neblaivumui ar apsvaigimui nustatyti (toliau – medicininė apžiūra) – asmens sveikatos priežiūros įstaigų ar laisvės atėmimo vietų asmens sveikatos priežiūros specialistų (toliau – medicinos specialistai) atliekami veiksmai, kuriais nustatoma, ar asmuo yra neblaivus arba apsvaigęs. 
Punkto pakeitimai:
Nr. 425,
2017-06-07,
paskelbta TAR 2017-06-12, i. k. 2017-09871            
Nr. 562,
2022-05-25,
paskelbta TAR 2022-06-01, i. k. 2022-11822            

2.3. Neblaivumo tikrinimas (toliau – tikrinimas) – policijos, Valstybės sienos apsaugos tarnybos prie Lietuvos Respublikos vidaus reikalų ministerijos (toliau – Valstybės sienos apsaugos tarnyba), Lietuvos transporto saugos administracijos (toliau – Administracija), Aplinkos apsaugos departamento prie Aplinkos ministerijos (toliau – Aplinkos apsaugos departamentas), Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – Valstybinė darbo inspekcija) pareigūnų, darbdavių ar jų įgaliotų asmenų, laisvės atėmimo vietų ir Lietuvos probacijos tarnybos vadovų įgaliotų asmenų, karo policininkų, krašto apsaugos sistemos institucijų vadovų ar jų įgaliotų asmenų veiksmai, kai metrologiškai patikrintomis specialiosiomis techninėmis priemonėmis pagal iškvėptame ore esančią etilo alkoholio koncentraciją nustatoma, ar transporto priemonės vairuotojas, darbuotojas, vairuojantis transporto priemonę, nusikalstamos veikos padarymu įtariamas asmuo, administracinėn atsakomybėn traukiamas asmuo, darbuotojas, savarankiškai dirbantis asmuo, laisvės atėmimo vietoje laikomas asmuo, Lietuvos probacijos tarnybos prižiūrimas asmuo, asmuo, įtariamas padaręs teisės pažeidimą kariniame transporte ar karinėje teritorijoje, karys ar medžiotojas yra neblaivus. 
Punkto pakeitimai:
Nr. 425,
2017-06-07,
paskelbta TAR 2017-06-12, i. k. 2017-09871            
Nr. 1132,
2017-12-20,
paskelbta TAR 2017-12-28, i. k. 2017-21468            
Nr. 237,
2019-03-13,
paskelbta TAR 2019-03-15, i. k. 2019-04194            
Nr. 1375,
2020-12-09,
paskelbta TAR 2020-12-09, i. k. 2020-26675            
Nr. 408,
2022-04-27,
paskelbta TAR 2022-04-28, i. k. 2022-08686            
Nr. 562,
2022-05-25,
paskelbta TAR 2022-06-01, i. k. 2022-11822            

II SKYRIUS
TRANSPORTO PRIEMONIŲ VAIRUOTOJŲ, NUSIKALSTAMOS VEIKOS PADARYMU ĮTARIAMŲ ASMENŲ, ADMINISTRACINĖN ATSAKOMYBĖN TRAUKIAMŲ ASMENŲ, MEDŽIOTOJŲ NEBLAIVUMO IR APSVAIGIMO KONTROLĖ, NUSTATYMAS IR ATLYGINIMAS UŽ MEDICININĖS APŽIŪROS ATLIKIMĄ 

Pakeistas skyriaus pavadinimas:
Nr. 1375,
2020-12-09,
paskelbta TAR 2020-12-09, i. k. 2020-26675        

3. Policijos, Valstybės sienos apsaugos tarnybos pareigūnai tikrina transporto priemonės vairuotoją, nusikalstamos veikos padarymu įtariamą asmenį ar administracinėn atsakomybėn traukiamą asmenį, kurie įtariami esantys neblaivūs, o jeigu įtariamas neblaivumu transporto priemonės vairuotojas, nusikalstamos veikos padarymu įtariamas asmuo, administracinėn atsakomybėn traukiamas asmuo dėl tikrinimo metu esamos savo būklės negali atlikti veiksmų dėl jo patikrinimo pristato šiuos asmenis į asmens sveikatos priežiūros įstaigą atlikti medicininę apžiūrą. 
Punkto pakeitimai:
Nr. 503,
2016-05-18,
paskelbta TAR 2016-05-25, i. k. 2016-13952            
Nr. 1132,
2017-12-20,
paskelbta TAR 2017-12-28, i. k. 2017-21468            
Nr. 237,
2019-03-13,
paskelbta TAR 2019-03-15, i. k. 2019-04194            
Nr. 1375,
2020-12-09,
paskelbta TAR 2020-12-09, i. k. 2020-26675            

4. Policijos, Valstybės sienos apsaugos tarnybos pareigūnai per tikrinimą nustatę, kad įtariamo neblaivumu transporto priemonės vairuotojo iškvėptame ore etilo alkoholio koncentracija yra didesnė už leidžiamą Lietuvos Respublikos saugaus eismo automobilių keliais įstatyme, ne anksčiau kaip po 15 minučių ir ne vėliau kaip po 30 minučių nuo pirmojo tikrinimo atlieka pakartotinį tikrinimą. Kai pirmojo ir pakartotinio tikrinimo rezultatai skiriasi, laikoma, kad per patikrinimą nustatyta asmens iškvėptame ore etilo alkoholio koncentracija yra ta, kuri yra mažiausia iš nustatytų per pirmąjį ir pakartotinį tikrinimą. 
Punkto pakeitimai:
Nr. 1132,
2017-12-20,
paskelbta TAR 2017-12-28, i. k. 2017-21468            
Nr. 237,
2019-03-13,
paskelbta TAR 2019-03-15, i. k. 2019-04194            
Nr. 1375,
2020-12-09,
paskelbta TAR 2020-12-09, i. k. 2020-26675            

5. Administracijos pareigūnai tikrina vidaus vandenų transporto priemonės vairuotoją, kuris įtariamas esantis neblaivus, o jeigu vidaus vandenų transporto priemonės vairuotojas dėl tikrinimo metu esamos savo būklės negali atlikti veiksmų dėl jo patikrinimo, Administracijos pareigūnai šių Taisyklių 9 punkto antrojoje pastraipoje nustatyta tvarka kreipiasi į policijos įstaigą prašydami pristatyti vidaus vandenų transporto priemonės vairuotoją į asmens sveikatos priežiūros įstaigą atlikti medicininę apžiūrą. 
Punkto pakeitimai:
Nr. 1375,
2020-12-09,
paskelbta TAR 2020-12-09, i. k. 2020-26675            

51. Aplinkos apsaugos departamento pareigūnai tikrina medžiotoją, kuris įtariamas esantis neblaivus ir (ar) apsvaigęs. Jeigu įtariamas neblaivumu medžiotojas dėl tikrinimo metu esamos savo būklės negali atlikti veiksmų dėl jo patikrinimo, Aplinkos apsaugos departamento pareigūnai šių Taisyklių 9 punkto trečiojoje pastraipoje nustatyta tvarka kreipiasi į policijos įstaigą prašydami pristatyti medžiotoją į asmens sveikatos priežiūros įstaigą atlikti medicininės apžiūros. Jeigu įtariamas apsvaigimu medžiotojas dėl tikrinimo metu esamos savo būklės negali atlikti veiksmų dėl jo patikrinimo, Aplinkos apsaugos departamento pareigūnai šių Taisyklių 8 punkto nustatyta tvarka kreipiasi į policijos įstaigą prašydami pristatyti medžiotoją į asmens sveikatos priežiūros įstaigą atlikti medicininės apžiūros 
Papildyta punktu:
Nr. 1375,
2020-12-09,
paskelbta TAR 2020-12-09, i. k. 2020-26675        

6. Siekdami nustatyti, ar transporto priemonės vairuotojas, nusikalstamos veikos padarymu įtariamas asmuo, administracinėn atsakomybėn traukiamas asmuo, medžiotojas ar vidaus vandenų transporto priemonės vairuotojas yra blaivus:
6.1. policijos, Valstybės sienos apsaugos tarnybos, Administracijos ar Aplinkos apsaugos departamento pareigūnai pagal sveikatos apsaugos ministro patvirtintą metodiką įvertina bendrą asmens būklę. Įvertinę bendrą asmens būklę ir pagrįstai įtarę, kad asmuo neblaivus, atlieka šių Taisyklių 6.2 ir 6.3 papunkčiuose nurodytus veiksmus;
6.2. policijos, Valstybės sienos apsaugos tarnybos pareigūnai transporto priemonės vairuotojui, nusikalstamos veikos padarymu įtariamam asmeniui ar administracinėn atsakomybėn traukiamam asmeniui, prieš jį tikrindami ar pristatydami į asmens sveikatos priežiūros įstaigą, Aplinkos apsaugos departamento pareigūnai – medžiotojui prieš jį tikrindami ar kreipdamiesi į policijos įstaigą su prašymu pristatyti jį į asmens sveikatos priežiūros įstaigą, Administracijos pareigūnai – prieš tikrindami vidaus vandenų transporto priemonės vairuotoją ar kreipdamiesi į policijos įstaigą su prašymu pristatyti jį į asmens sveikatos priežiūros įstaigą, žodžiu paaiškina jam atsisakymo tikrintis arba atlikti medicininę apžiūrą teisinius padarinius;
6.3. policijos, Valstybės sienos apsaugos tarnybos pareigūnai tikrina transporto priemonės vairuotoją, nusikalstamos veikos padarymu įtariamą asmenį ar administracinėn atsakomybėn traukiamą asmenį arba, atsiradus šių Taisyklių 3 punkte nurodytoms aplinkybėms, atlieka Taisyklių 9 punkto pirmojoje pastraipoje nurodytus veiksmus; Aplinkos apsaugos departamento pareigūnai tikrina medžiotoją arba, atsiradus šių Taisyklių 51 punkte nurodytoms aplinkybėms, atlieka šių Taisyklių 9 punkto trečiojoje pastraipoje nurodytus veiksmus; Administracijos pareigūnai tikrina vidaus vandenų transporto priemonės vairuotoją arba, atsiradus Taisyklių 5 punkte nurodytai aplinkybei, atlieka Taisyklių 9 punkto antrojoje pastraipoje nurodytus veiksmus. 
Punkto pakeitimai:
Nr. 1132,
2017-12-20,
paskelbta TAR 2017-12-28, i. k. 2017-21468            
Nr. 1375,
2020-12-09,
paskelbta TAR 2020-12-09, i. k. 2020-26675            

7. Kiekvienas tikrinimo atvejis, kai etilo alkoholio koncentracija iškvėptame ore yra didesnė už nustatytą leidžiamą Lietuvos Respublikos saugaus eismo automobilių keliais įstatyme ar Lietuvos Respublikos medžioklės įstatyme arba Lietuvos Respublikos administracinių nusižengimų kodekse, taip pat kiekvienas transporto priemonių vairuotojų, susijusių su eismo įvykiu, per kurį žūva žmogus ar sutrikdyta žmogaus sveikata arba dėl kurio nukentėjusiam asmeniui galbūt padaryta didelė turtinė žala, nusikalstamos veikos padarymu įtariamų asmenų ar administracinėn atsakomybėn traukiamų asmenų tikrinimo atvejis fiksuojamas administracinio nusižengimo protokole ar kitame procesiniame dokumente arba pareigūno tarnybiniame pranešime
Punkto pakeitimai:
Nr. 503,
2016-05-18,
paskelbta TAR 2016-05-25, i. k. 2016-13952            
Nr. 1375,
2020-12-09,
paskelbta TAR 2020-12-09, i. k. 2020-26675            

8. Siekdami nustatyti, ar transporto priemonės vairuotojas, nusikalstamos veikos padarymu įtariamas asmuo, administracinėn atsakomybėn traukiamas asmuo, medžiotojas ar vidaus vandenų transporto priemonės vairuotojas yra neapsvaigęs:
8.1. policijos, Valstybės sienos apsaugos tarnybos, Aplinkos apsaugos departamento ar Administracijos pareigūnai pagal sveikatos apsaugos ministro patvirtintą metodiką įvertina bendrą asmens būklę. Įvertinę bendrą asmens būklę ir pagrįstai įtarę, kad asmuo apsvaigęs, atlieka Taisyklių 8.2 ir 8.3 papunkčiuose nurodytus veiksmus;
8.2. policijos, Valstybės sienos apsaugos tarnybos pareigūnai transporto priemonės vairuotojui, nusikalstamos veikos padarymu įtariamam asmeniui ar administracinėn atsakomybėn traukiamam asmeniui, prieš pristatydami jį į asmens sveikatos priežiūros įstaigą, Aplinkos apsaugos departamento pareigūnai medžiotojui, Administracijos pareigūnai vidaus vandenų transporto priemonės vairuotojui – prieš kreipdamiesi į policijos įstaigą su prašymu pristatyti medžiotoją ar vidaus vandenų transporto priemonės vairuotoją į asmens sveikatos priežiūros įstaigą, žodžiu paaiškina jam atsisakymo tikrintis arba atlikti medicininę apžiūrą teisinius padarinius.
8.3. policijos, Valstybės sienos apsaugos tarnybos, pareigūnai atlieka Taisyklių 9 punkto pirmojoje pastraipoje nurodytus veiksmus, Administracijos pareigūnai – Taisyklių 9 punkto antrojoje pastraipoje nurodytus veiksmus, Aplinkos apsaugos departamento pareigūnai – Taisyklių 9 punkto trečiojoje pastraipoje nurodytus veiksmus. 
Punkto pakeitimai:
Nr. 1132,
2017-12-20,
paskelbta TAR 2017-12-28, i. k. 2017-21468            
Nr. 1375,
2020-12-09,
paskelbta TAR 2020-12-09, i. k. 2020-26675            

9. Taisyklių 3 ir 8 punktuose nurodytais atvejais policijos, Valstybės sienos apsaugos tarnybos pareigūnai nedelsdami, bet ne vėliau kaip per valandą nuo pranešimo apie nušalinimą nuo transporto priemonės vairavimo, įvykio vietos apžiūros protokolo, laikino sulaikymo protokolo ar administracinio sulaikymo protokolo surašymo, išrašo Taisyklių 3 ir 8 punktuose nurodytiems asmenims siuntimą į asmens sveikatos priežiūros įstaigą atlikti medicininės apžiūros ir pristato šiuos asmenis į asmens sveikatos priežiūros įstaigą.
Administracijos pareigūnai vidaus vandenų transporto priemonės vairuotojui, kuris įtariamas esąs apsvaigęs, arba kai įtariamas neblaivumu vidaus vandenų transporto priemonės vairuotojas dėl tikrinimo metu esamos savo būklės negali atlikti veiksmų dėl jo patikrinimo, nedelsdami, ne vėliau kaip per valandą nuo pranešimo apie nušalinimą nuo vidaus vandenų transporto priemonės vairavimo surašymo, išrašo siuntimą į asmens sveikatos priežiūros įstaigą atlikti medicininės apžiūros ir kreipiasi į policijos įstaigą su prašymu pristatyti jį į asmens sveikatos priežiūros įstaigą. Policijos įstaigos, gavusios šioje pastraipoje nurodytą prašymą, pareigūnai nedelsdami, ne vėliau kaip per dvi valandas nuo prašymo gavimo, pristato vidaus vandenų transporto priemonės vairuotoją į asmens sveikatos priežiūros įstaigą.
Aplinkos apsaugos departamento pareigūnai medžiotojui, kuris įtariamas esąs neblaivus ir (ar) apsvaigęs ir dėl tikrinimo metu esamos savo būklės negali atlikti veiksmų dėl jo patikrinimo, nedelsdami, ne vėliau kaip per valandą nuo faktinių duomenų patikrinimo vietoje akto surašymo rašo siuntimą į asmens sveikatos priežiūros įstaigą atlikti medicininę apžiūrą ir kreipiasi į policijos įstaigą prašydami pristatyti jį į asmens sveikatos priežiūros įstaigą atlikti medicininę apžiūrą. Policijos įstaigos, gavusios šioje pastraipoje nurodytą prašymą, pareigūnai nedelsdami, ne vėliau kaip per dvi valandas nuo prašymo gavimo, pristato medžiotoją į asmens sveikatos priežiūros įstaigą.
Punkto pakeitimai:
Nr. 425,
2017-06-07,
paskelbta TAR 2017-06-12, i. k. 2017-09871            
Nr. 1132,
2017-12-20,
paskelbta TAR 2017-12-28, i. k. 2017-21468            
Nr. 237,
2019-03-13,
paskelbta TAR 2019-03-15, i. k. 2019-04194            
Nr. 1375,
2020-12-09,
paskelbta TAR 2020-12-09, i. k. 2020-26675            

10. Taisyklių 9 punkte nurodytame policijos, Valstybės sienos apsaugos tarnybos, Administracijos ar Aplinkos apsaugos departamento pareigūno išrašytame siuntime privaloma nurodyti:
10.1. asmens sveikatos priežiūros įstaigos, į kurią siunčiamas transporto priemonės vairuotojas, nusikalstamos veikos padarymu įtariamas asmuo, administracinėn atsakomybėn traukiamas asmuo, medžiotojas ar vidaus vandenų transporto priemonės vairuotojas atlikti medicininę apžiūrą, pavadinimą ir adresą;
10.2. siuntimą išrašiusio policijos, Valstybės sienos apsaugos tarnybos, Administracijos ar Aplinkos apsaugos departamento pareigūno ir (arba) pristatančio į asmens sveikatos priežiūros įstaigą policijos, Valstybės sienos apsaugos tarnybos,  pareigūno pareigas, vardą, pavardę, įstaigos, kurioje šis (šie) pareigūnas (-ai) eina pareigas, pavadinimą, adresą ir kodą;
10.3. siunčiamo transporto priemonės vairuotojo, nusikalstamos veikos padarymu įtariamo asmens, administracinėn atsakomybėn traukiamo asmens, medžiotojo ar vidaus vandenų transporto priemonės vairuotojo vardą, pavardę, gimimo datą;
10.4. siuntimo priežastį (bendros asmens būklės įvertinimo išvadą, tikrinimo, jeigu atliktas, rezultatus);
10.5. transporto priemonės vairuotojo, nusikalstamos veikos padarymu įtariamo asmens, administracinėn atsakomybėn traukiamo asmens, medžiotojo ar vidaus vandenų transporto priemonės vairuotojo pristatymo į asmens sveikatos priežiūros įstaigą datą ir tikslų laiką (valandą ir minutes). 
Punkto pakeitimai:
Nr. 1375,
2020-12-09,
paskelbta TAR 2020-12-09, i. k. 2020-26675            

11. Taisyklių 9 punkte nurodytas siuntimas pateikiamas medicinos specialistui, atliksiančiam pristatyto transporto priemonės vairuotojo, nusikalstamos veikos padarymu įtariamo asmens, administracinėn atsakomybėn traukiamo asmens, medžiotojo ar vidaus vandenų transporto priemonės vairuotojo medicininę apžiūrą. 
Punkto pakeitimai:
Nr. 1375,
2020-12-09,
paskelbta TAR 2020-12-09, i. k. 2020-26675            

12. Atlikus medicininę apžiūrą, surašomas medicininės apžiūros atlikimo aktas 3 egzemplioriais, iš jų:
12.1. pirmas egzempliorius pateikiamas policijos įstaigai, Valstybės sienos apsaugos tarnybai ar Aplinkos apsaugos departamentui, kurio pareigūnas išrašė siuntimą, jeigu siuntimą išrašė Administracijos pareigūnas – Administracijai;
12.2. antras egzempliorius su siuntimu lieka asmens sveikatos priežiūros įstaigoje;
12.3. trečias egzempliorius pateikiamas transporto priemonės vairuotojui, nusikalstamos veikos padarymu įtariamam asmeniui, administracinėn atsakomybėn traukiamam asmeniui medžiotojui ar vidaus vandenų transporto priemonės vairuotojui, kurio medicininė apžiūra buvo atliekama. 
Punkto pakeitimai:
Nr. 1375,
2020-12-09,
paskelbta TAR 2020-12-09, i. k. 2020-26675            

13. Policijos įstaiga, Valstybės sienos apsaugos tarnyba, Aplinkos apsaugos departamentas, – atsižvelgiant į tai, kuris pareigūnas išrašė siuntimą, mokėjimo pavedimu per 10 darbo dienų nuo transporto priemonės vairuotojo, nusikalstamos veikos padarymu įtariamo asmens, administracinėn atsakomybėn traukiamo asmens ar medžiotojo medicininės apžiūros atlikimo akto gavimo policijos įstaigoje, Valstybės sienos apsaugos tarnyboje ar Aplinkos apsaugos departamente, atlygina medicininės apžiūros išlaidas asmens sveikatos priežiūros įstaigai, išskyrus šio punkto trečiojoje pastraipoje nustatytą atvejį.
Kai policijos pareigūnas Administracijos pareigūnų prašymu pristato vidaus vandenų transporto priemonės vairuotoją į asmens sveikatos priežiūros įstaigą atlikti medicininės apžiūros, medicininės apžiūros išlaidas asmens sveikatos priežiūros įstaigai atlygina, išskyrus šio punkto trečiojoje pastraipoje nustatytą atvejį, Administracija, kurios pareigūnas išrašė siuntimą, per 10 darbo dienų nuo vidaus vandenų transporto priemonės vairuotojo medicininės apžiūros atlikimo akto gavimo Administracijoje.
Valstybės asmens sveikatos priežiūros biudžetinės įstaigos transporto priemonės vairuotojo, nusikalstamos veikos padarymu įtariamo asmens, administracinėn atsakomybėn traukiamo asmens, medžiotojo ar vidaus vandenų transporto priemonės vairuotojo medicininę apžiūrą policijos, Valstybės sienos apsaugos tarnybos, Administracijos ar Aplinkos apsaugos departamento pareigūnų siuntimu atlieka neatlygintinai. 
Punkto pakeitimai:
Nr. 1132,
2017-12-20,
paskelbta TAR 2017-12-28, i. k. 2017-21468            
Nr. 1375,
2020-12-09,
paskelbta TAR 2020-12-09, i. k. 2020-26675            

III SKYRIUS
DARBUOTOJŲ, VAIRUOJANČIŲ TRANSPORTO PRIEMONES, NEBLAIVUMO IR APSVAIGIMO KONTROLĖ, NUSTATYMAS IR ATLYGINIMAS UŽ MEDICININĖS APŽIŪROS ATLIKIMĄ

14. Darbdavys arba jo įgaliotas asmuo privalo atlikti savo darbuotojų, vairuojančių transporto priemones, tikrinimą likus ne daugiau kaip 30 minučių iki reiso pradžios.
Jeigu darbdavys ar jo įgaliotas asmuo neturi galimybės atlikti darbuotojo, vairuojančio transporto priemonę, tikrinimo arba vairuojantis transporto priemonę darbuotojas dėl tikrinimo metu esamos savo būklės negali atlikti veiksmų dėl jo patikrinimo, šio darbuotojo neblaivumas nustatomas per medicininę apžiūrą. Medicininę apžiūrą atlikti gali darbdavio turimi medicinos specialistai. Jeigu darbdavys neturi medicinos specialistų, jis Taisyklių 16 punkte nustatyta tvarka siunčia darbuotoją, vairuojantį transporto priemonę, į asmens sveikatos priežiūros įstaigą atlikti medicininę apžiūrą.
Darbuotojų, vairuojančių transporto priemones, apsvaigimas nustatomas Taisyklių 16 punkte nustatyta tvarka siunčiant juos atlikti medicininės apžiūros.
Punkto pakeitimai:
Nr. 1375,
2020-12-09,
paskelbta TAR 2020-12-09, i. k. 2020-26675            

15. Darbuotojų, vairuojančių transporto priemones, tikrinimo atvejai, kai etilo alkoholio koncentracija jų iškvėptame ore yra didesnė už leidžiamą, registruojami tam skirtuose žurnaluose. Žurnale nurodomi šie duomenys: metrologiškai patikrintos specialiosios techninės priemonės, kuria tikrinama, markė, modelis, numeris, metrologinės patikros data ir jos galiojimo data, tikrinimo data ir tikslus laikas (valanda ir minutės); asmens, kuris atliko tikrinimą, vardas, pavardė, pareigos ir parašas; tikrinto darbuotojo, vairuojančio transporto priemonę, vardas, pavardė, gimimo data, parašas, patvirtinantis, kad jis susipažino su tikrinimo rezultatais, ir tikrinimo rezultatai (skaičiais ir žodžiais). Jeigu tikrintas darbuotojas, vairuojantis transporto priemonę, atsisako pasirašytinai susipažinti su tikrinimo rezultatais, asmuo, kuris atliko tikrinimą, tai pažymi žurnale.
16. Darbdavys, pagal Taisyklių 14 punkto antrąją ar trečiąją pastraipą siųsdamas darbuotoją, vairuojantį transporto priemonę, į asmens sveikatos priežiūros įstaigą atlikti medicininės apžiūros, išrašo darbuotojui, vairuojančiam transporto priemonę, siuntimą ir pats arba jo įgaliotas asmuo pristato šį darbuotoją į asmens sveikatos priežiūros įstaigą atlikti medicininės apžiūros.
17. Taisyklių 16 punkte nurodytame siuntime privaloma nurodyti:
17.1. asmens sveikatos priežiūros įstaigos, į kurią siunčiamas darbuotojas, vairuojantis transporto priemonę, atlikti medicininės apžiūros, pavadinimą ir adresą;
17.2. darbdavio, išrašiusio siuntimą, ir jo įgalioto asmens, kai šis pristato darbuotoją, vairuojantį transporto priemonę, į asmens sveikatos priežiūros įstaigą, vardą, pavardę, pareigas, darbovietės pavadinimą, adresą ir kodą;
17.3. siunčiamo darbuotojo, vairuojančio transporto priemonę, vardą, pavardę, gimimo datą;
17.4. siuntimo priežastį;
17.5. darbuotojo, vairuojančio transporto priemonę, pristatymo į asmens sveikatos priežiūros įstaigą datą ir tikslų laiką (valandą ir minutes).
18. Taisyklių 16 punkte nurodytas siuntimas pateikiamas medicinos specialistui, atliksiančiam darbuotojo, vairuojančio transporto priemonę, medicininę apžiūrą.
19. Po medicininės apžiūros surašomas medicininės apžiūros atlikimo aktas 3 egzemplioriais, iš jų:
19.1. pirmas egzempliorius pateikiamas darbdaviui, kuris siuntė darbuotoją, vairuojantį transporto priemonę, atlikti medicininės apžiūros;
19.2. antras egzempliorius kartu su siuntimu lieka asmens sveikatos priežiūros įstaigoje;
19.3. trečias egzempliorius pateikiamas tam darbuotojui, vairuojančiam transporto priemonę, kurio medicininė apžiūra buvo atliekama.
20. Darbdavys, kuris siuntė darbuotoją, vairuojantį transporto priemonę, atlikti medicininės apžiūros, atlygina asmens sveikatos priežiūros įstaigai medicininės apžiūros išlaidas darbdavio ir asmens sveikatos priežiūros įstaigos sutarta tvarka per 10 darbo dienų nuo darbuotojo, vairuojančio transporto priemonę, medicininės apžiūros atlikimo akto gavimo.

IV SKYRIUS
KITŲ ASMENŲ NEBLAIVUMO IR APSVAIGIMO KONTROLĖ, NUSTATYMAS IR ATLYGINIMAS UŽ MEDICININĖS APŽIŪROS ATLIKIMĄ

21. Laisvės atėmimo vietose laikomų asmenų ir Lietuvos probacijos tarnybos prižiūrimų asmenų neblaivumą arba apsvaigimą nustato laisvės atėmimo vietos arba Lietuvos probacijos tarnybos vadovų įgalioti asmenys, atlikę asmens tikrinimą ar pagal sveikatos apsaugos ministro patvirtintą metodiką įvertinę bendrą asmens būklę arba atlikę jo medicininę apžiūrą.
Laisvės atėmimo vietose laikomų asmenų neblaivumo ir apsvaigimo nustatymo tvarką nustato Kalėjimų departamento prie Lietuvos Respublikos teisingumo ministerijos direktorius, Lietuvos probacijos tarnybos prižiūrimų asmenų – Lietuvos probacijos tarnybos direktorius.
Jeigu laisvės atėmimo vietoje laikomas asmuo atsisako tikrintis ar medicininės apžiūros arba nesutinka su tikrinimo ar medicininės apžiūros rezultatais, jis ne vėliau kaip per valandą nuo atsisakymo tikrintis ar medicininės apžiūros arba nuo jam atlikto tikrinimo ar medicininės apžiūros momento gali kreiptis į laisvės atėmimo vietos administraciją, kad ši tarpininkautų padėdama asmeniui jo lėšomis atlikti jo tiriamosios medžiagos ištyrimą Valstybinėje teismo medicinos tarnyboje. Šiuo atveju kartu su tiriamąja medžiaga Valstybinei teismo medicinos tarnybai siunčiamas dokumentas, patvirtinantis, kad atlyginimas už tiriamosios medžiagos ištyrimą sumokėtas. 
Punkto pakeitimai:
Nr. 425,
2017-06-07,
paskelbta TAR 2017-06-12, i. k. 2017-09871            
Nr. 562,
2022-05-25,
paskelbta TAR 2022-06-01, i. k. 2022-11822            

22. Asmenų, kurie įtariami padarę teisės pažeidimą kariniame transporte ar karinėje teritorijoje, neblaivumą arba apsvaigimą nustato karo policininkai arba policijos pareigūnai.
Karių ir krašto apsaugos sistemos institucijų darbuotojų neblaivumą arba apsvaigimą nustato karo policininkai, krašto apsaugos sistemos institucijų vadovai ar jų įgalioti asmenys.
Šio punkto pirmojoje pastraipoje nurodytų asmenų neblaivumas arba apsvaigimas nustatomas mutatis mutandis taikant Taisyklių II skyriaus nuostatas, o antrojoje pastraipoje nurodytų asmenų neblaivumas arba apsvaigimas nustatomas atliekant jų tikrinimą krašto apsaugos ministro nustatyta tvarka ar vertinant bendrą jų būklę pagal sveikatos apsaugos ministro patvirtintą metodiką.
23. Darbuotojų, išskyrus darbuotojus, nurodytus Taisyklių 22 punkto antrojoje pastraipoje, neblaivumą nustato darbdaviai ar jų įgalioti asmenys, atlikdami jų tikrinimą. Kai darbdavys ar jo įgaliotas asmuo neturi galimybės atlikti darbuotojo tikrinimo arba kai darbuotojas dėl tikrinimo metu esamos savo būklės negali atlikti veiksmų dėl jo tikrinimo, darbuotojo neblaivumas nustatomas Taisyklių 24 punkto ketvirtojoje ir šeštojoje pastraipose nustatyta tvarka siunčiant darbuotoją atlikti medicininės apžiūros.
Darbuotojų tikrinimo atvejus, kai etilo alkoholio koncentracija jų iškvėptame ore yra didesnė už leidžiamą, kaip nurodyta šio Lietuvos Respublikos Vyriausybės nutarimo 2.1 papunktyje, darbdavys ar jo įgaliotas asmuo registruoja tam skirtame žurnale. Žurnale nurodomi šie duomenys: metrologiškai patikrintos specialiosios techninės priemonės, kuria tikrinama, markė, modelis, numeris, metrologinės patikros data ir jos galiojimo data, tikrinimo data ir tikslus laikas (valanda ir minutės); asmens, kuris atliko tikrinimą, vardas, pavardė, pareigos ir parašas; tikrinto darbuotojo vardas, pavardė, gimimo data, parašas, patvirtinantis, kad jis susipažino su tikrinimo rezultatais, ir tikrinimo rezultatai (skaičiais ir žodžiais). Jeigu tikrintas darbuotojas atsisako pasirašytinai susipažinti su tikrinimo rezultatais, asmuo, kuris atliko tikrinimą, tai pažymi žurnale.
Valstybinės darbo inspekcijos inspektoriai tikrina darbuotojus, išskyrus darbuotojus, nurodytus Taisyklių 22 punkto antrojoje pastraipoje, kuriuos įtaria esančius neblaivius. Jeigu darbuotojas dėl tikrinimo metu esamos savo būklės negali atlikti veiksmų dėl jo tikrinimo ir iš darbdavio ar jo įgalioto asmens nėra galimybių pareikalauti siųsti darbuotoją atlikti medicininės apžiūros arba jei darbdavys ar jo įgaliotas asmuo atsisako vykdyti tokį reikalavimą, Valstybinės darbo inspekcijos inspektorius Taisyklių 24 punkto penktojoje ir šeštojoje pastraipose nustatyta tvarka siunčia darbuotoją atlikti medicininės apžiūros. Kiekvienas tikrinimo atvejis, kai etilo alkoholio koncentracija iškvėptame ore yra didesnė už nustatytą leidžiamą, kaip nurodyta šio Lietuvos Respublikos Vyriausybės nutarimo 2.1 papunktyje, taip pat kiekvienas vengimo pasitikrinti dėl neblaivumo ar apsvaigimo atvejis fiksuojamas tyrimo veiksmų protokole. 
Darbuotojų, išskyrus darbuotojus, nurodytus Taisyklių 22 punkto antrojoje pastraipoje, apsvaigimas nustatomas Taisyklių 24 punkto ketvirtojoje, penktojoje ir šeštojoje pastraipose nustatyta tvarka siunčiant juos atlikti medicininės apžiūros. 
Punkto pakeitimai:
Nr. 1375,
2020-12-09,
paskelbta TAR 2020-12-09, i. k. 2020-26675            
Nr. 408,
2022-04-27,
paskelbta TAR 2022-04-28, i. k. 2022-08686            

231. Valstybinės darbo inspekcijos inspektoriai tikrina savarankiškai dirbančius asmenis, kuriuos įtaria esančius neblaivius. Jeigu savarankiškai dirbantis asmuo dėl tikrinimo metu esamos savo būklės negali atlikti veiksmų dėl jo tikrinimo, Valstybinės darbo inspekcijos inspektorius Taisyklių 24 punkto penktojoje ir šeštojoje pastraipose nustatyta tvarka siunčia savarankiškai dirbantį asmenį atlikti medicininės apžiūros. Kiekvienas tikrinimo atvejis, kai etilo alkoholio koncentracija iškvėptame ore yra didesnė už nustatytą leidžiamą, kaip nurodyta šio Lietuvos Respublikos Vyriausybės nutarimo 2.1 papunktyje, taip pat kiekvienas vengimo pasitikrinti dėl neblaivumo ar apsvaigimo atvejis fiksuojamas tyrimo veiksmų protokole. 
Papildyta punktu:
Nr. 408,
2022-04-27,
paskelbta TAR 2022-04-28, i. k. 2022-08686        

232. Policijos pareigūnams įtarus, kad darbuotojai, išskyrus nurodytus Taisyklių 22 punkto antrojoje pastraipoje, ar savarankiškai dirbantys asmenys yra neblaivūs ar apsvaigę, jų neblaivumas ar apsvaigimas nustatomas mutatis mutandis taikant Taisyklių II skyriaus nuostatas. 
Papildyta punktu:
Nr. 408,
2022-04-27,
paskelbta TAR 2022-04-28, i. k. 2022-08686        

24. Policijos, ikiteisminio tyrimo įstaigų, prokuratūros, teismo siuntimu atliekama kitų asmenų, išskyrus asmenis, nurodytus Taisyklių 21–231 punktuose, medicininė apžiūra, darbdavių, Valstybinės darbo inspekcijos inspektorių siuntimu – darbuotojų, nurodytų Taisyklių 23 punkte, medicininė apžiūra, Valstybinės darbo inspekcijos inspektorių siuntimu – savarankiškai dirbančių asmenų medicininė apžiūra.
Policijos ir ikiteisminio tyrimo įstaigų pareigūnai, siųsdami kitus asmenis, išskyrus asmenis, nurodytus Taisyklių 21–231 punktuose, atlikti medicininės apžiūros, išrašo jiems siuntimą ir pristato šiuos asmenis į asmens sveikatos priežiūros įstaigą.
Teismas ir prokuratūros pareigūnai, siųsdami kitus asmenis, išskyrus asmenis, nurodytus Taisyklių 21–231 punktuose, atlikti medicininės apžiūros, išrašo jiems siuntimą, o šiuos asmenis į asmens sveikatos priežiūros įstaigą pristato policijos pareigūnai.
Darbdaviai, siųsdami darbuotojus, nurodytus Taisyklių 23 punkte, atlikti medicininės apžiūros, išrašo jiems siuntimą ir patys ar jų įgalioti asmenys pristato darbuotojus į asmens sveikatos priežiūros įstaigą.
Valstybinės darbo inspekcijos inspektoriai, siųsdami darbuotojus, nurodytus Taisyklių 23 punkte, ar savarankiškai dirbančius asmenis atlikti medicininės apžiūros, išrašo jiems siuntimą ir kreipiasi į policijos įstaigą su prašymu pristatyti šiuos asmenis į asmens sveikatos priežiūros įstaigą.
Šio punkto antrojoje ir trečiojoje pastraipose nurodyti siuntimai išrašomi ir kiti asmenys, išskyrus Taisyklių 21–23 punktuose nurodytus asmenis, į asmens sveikatos priežiūros įstaigą pristatomi ne vėliau kaip per valandą nuo požymių, pagal kuriuos galima įtarti, kad jie yra neblaivūs ir (ar) apsvaigę, nustatymo. Šio punkto ketvirtojoje pastraipoje nurodytas siuntimas išrašomas ir darbuotojai, nurodyti Taisyklių 23 punkte, į asmens sveikatos priežiūros įstaigą pristatomi ne vėliau kaip per valandą nuo Taisyklių 23 punkto pirmojoje pastraipoje nurodytų aplinkybių atsiradimo ir (ar) paaiškėjimo. Policijos įstaigos, gavusios šio punkto penktojoje pastraipoje nurodytą prašymą, pareigūnai nedelsdami, ne vėliau kaip per dvi valandas nuo prašymo gavimo, pristato darbuotojus, nurodytus Taisyklių 23 punkte, ar savarankiškai dirbančius asmenis į asmens sveikatos priežiūros įstaigą. 
Punkto pakeitimai:
Nr. 408,
2022-04-27,
paskelbta TAR 2022-04-28, i. k. 2022-08686            

25. Taisyklių 24 punkte nurodytame siuntime privaloma nurodyti:
25.1. asmens sveikatos priežiūros įstaigos, į kurią siunčiamas kitas asmuo atlikti medicininės apžiūros, pavadinimą ir adresą;
25.2. kitą asmenį į asmens sveikatos priežiūros įstaigą pristatančio pareigūno, darbdavio ar jo įgalioto asmens vardą, pavardę, pareigas, taip pat darbovietės, kurioje dirba (eina pareigas), pavadinimą, adresą ir kodą;
25.3. siunčiamo kito asmens vardą, pavardę ir gimimo datą;
25.4. siuntimo priežastį (bendros asmens būklės įvertinimo išvadą, jeigu vertinta, tikrinimo, jeigu atliktas, rezultatus);
25.5. siunčiamo kito asmens pristatymo į asmens sveikatos priežiūros įstaigą datą ir tikslų laiką (valandą ir minutes).
26. Taisyklių 24 punkte nurodytas siuntimas pateikiamas medicinos specialistui, atliksiančiam pristatyto kito asmens medicininę apžiūrą.
27. Po medicininės apžiūros surašomas medicininės apžiūros atlikimo aktas 3 egzemplioriais, iš jų:
27.1. pirmas egzempliorius pateikiamas policijos, ikiteisminio tyrimo įstaigai, prokuratūrai, teismui, darbdaviui, Valstybinei darbo inspekcijai, siuntusiems kitą asmenį atlikti medicininės apžiūros; 
Punkto pakeitimai:
Nr. 408,
2022-04-27,
paskelbta TAR 2022-04-28, i. k. 2022-08686            

27.2. antras egzempliorius kartu su siuntimu lieka asmens sveikatos priežiūros įstaigoje;
27.3. trečias egzempliorius pateikiamas kitam asmeniui, kurio medicininė apžiūra buvo atliekama.
28. Policijos, ikiteisminio tyrimo įstaigos, prokuratūra, teismas, darbdaviai, Valstybinė darbo inspekcija, siuntę kitą asmenį atlikti medicininės apžiūros, atlygina medicininės apžiūros išlaidas asmens sveikatos priežiūros įstaigai jų ir asmens sveikatos priežiūros įstaigos sutarta tvarka per 10 darbo dienų nuo kito asmens medicininės apžiūros atlikimo akto gavimo, išskyrus šio punkto antrojoje pastraipoje nustatytą atvejį.
Esant policijos, ikiteisminio tyrimo įstaigos, prokuratūros, teismo, Valstybinės darbo inspekcijos ar iš Lietuvos Respublikos valstybės biudžeto ir (ar) valstybės pinigų fondų išlaikomų darbdavių siuntimui, valstybės asmens sveikatos priežiūros biudžetinės įstaigos kito asmens medicininę apžiūrą atlieka neatlygintinai.
Valstybinė teismo medicinos tarnyba laisvės atėmimo vietose laikomų asmenų tiriamąsias medžiagas ištiria neatlygintinai, išskyrus Taisyklių 21 punkto trečiojoje pastraipoje nustatytus atvejus. 
Punkto pakeitimai:
Nr. 425,
2017-06-07,
paskelbta TAR 2017-06-12, i. k. 2017-09871            
Nr. 408,
2022-04-27,
paskelbta TAR 2022-04-28, i. k. 2022-08686            

V SKYRIUS
ASMENS, KURIS PATS KREIPIASI Į ASMENS SVEIKATOS PRIEŽIŪROS ĮSTAIGĄ, PRAŠYDAMAS ATLIKTI MEDICININĘ APŽIŪRĄ, NEBLAIVUMO AR APSVAIGIMO NUSTATYMAS IR ATLYGINIMAS UŽ MEDICININĖS APŽIŪROS ATLIKIMĄ

29. Jeigu asmuo nesutinka su tikrinimo ar medicininės apžiūros, atliktos policijos, Valstybės sienos apsaugos tarnybos, Administracijos, Aplinkos apsaugos departamento pareigūnų, ikiteisminio tyrimo įstaigų, prokuratūros, teismo, Valstybinės darbo inspekcijos, darbdavio siuntimu, rezultatais, jis ne vėliau kaip per valandą po to, kai buvo atliktas jo tikrinimas ar medicininė apžiūra, gali kreiptis į asmens sveikatos priežiūros įstaigą, kad būtų atlikta medicininė apžiūra jo lėšomis. 
Punkto pakeitimai:
Nr. 1132,
2017-12-20,
paskelbta TAR 2017-12-28, i. k. 2017-21468            
Nr. 237,
2019-03-13,
paskelbta TAR 2019-03-15, i. k. 2019-04194            
Nr. 1375,
2020-12-09,
paskelbta TAR 2020-12-09, i. k. 2020-26675            
Nr. 408,
2022-04-27,
paskelbta TAR 2022-04-28, i. k. 2022-08686            

30. Po medicininės apžiūros surašomas medicininės apžiūros atlikimo aktas 2 egzemplioriais, iš jų:
30.1. pirmas egzempliorius pateikiamas asmeniui, kurio medicininė apžiūra buvo atliekama;
30.2. antras egzempliorius lieka asmens sveikatos priežiūros įstaigoje.
31. Asmeniui, kuris pats kreipiasi į asmens sveikatos priežiūros įstaigą, prašydamas atlikti medicininę apžiūrą jo lėšomis, medicininės apžiūros atlikimo aktas išduodamas tik tada, kai jis pateikia dokumentus, patvirtinančius, kad atlyginimas už medicininės apžiūros atlikimą sumokėtas.
––––––––––––––––––––
Priedo pakeitimai:
Nr. 503,
2016-05-18,
paskelbta TAR 2016-05-25, i. k. 2016-13952            



Pakeitimai:

1.

                    Lietuvos Respublikos Vyriausybė, Nutarimas
                
Nr. 1440,
2007-12-27,
Žin., 2008, Nr.
3-99 (2008-01-08), i. k. 1071100NUTA00001440                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 "Dėl Transporto priemones vairuojančių ir kitų asmenų neblaivumo (girtumo) ar apsvaigimo nustatymo taisyklių patvirtinimo" pakeitimo

2.

                    Lietuvos Respublikos Vyriausybė, Nutarimas
                
Nr. 1281,
2008-12-03,
Žin., 2008, Nr.
142-5629 (2008-12-11), i. k. 1081100NUTA00001281                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 "Dėl Transporto priemones vairuojančių ir kitų asmenų neblaivumo (girtumo) ar apsvaigimo nustatymo taisyklių patvirtinimo" pakeitimo

3.

                    Lietuvos Respublikos Vyriausybė, Nutarimas
                
Nr. 617,
2009-06-17,
Žin., 2009, Nr.
76-3123 (2009-06-27), i. k. 1091100NUTA00000617                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 "Dėl Transporto priemones vairuojančių ir kitų asmenų neblaivumo (girtumo) ar apsvaigimo nustatymo taisyklių patvirtinimo" pakeitimo

4.

                    Lietuvos Respublikos Vyriausybė, Nutarimas
                
Nr. 761,
2012-06-27,
Žin., 2012, Nr.
75-3880 (2012-06-29), i. k. 1121100NUTA00000761                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 "Dėl Transporto priemones vairuojančių ir kitų asmenų neblaivumo (girtumo) ar apsvaigimo nustatymo taisyklių patvirtinimo" pakeitimo

5.

                    Lietuvos Respublikos Vyriausybė, Nutarimas
                
Nr. 503,
2016-05-18,
paskelbta TAR 2016-05-25, i. k. 2016-13952                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 „Dėl Transporto priemones vairuojančių ir kitų asmenų neblaivumo (girtumo) ar apsvaigimo nustatymo taisyklių patvirtinimo“ pakeitimo

6.

                    Lietuvos Respublikos Vyriausybė, Nutarimas
                
Nr. 425,
2017-06-07,
paskelbta TAR 2017-06-12, i. k. 2017-09871                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 „Dėl Transporto priemones vairuojančių ir kitų asmenų neblaivumo ar apsvaigimo nustatymo taisyklių patvirtinimo ir leidžiamos etilo alkoholio koncentracijos darbo metu nustatymo“ pakeitimo

7.

                    Lietuvos Respublikos Vyriausybė, Nutarimas
                
Nr. 1132,
2017-12-20,
paskelbta TAR 2017-12-28, i. k. 2017-21468                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 „Dėl Transporto priemones vairuojančių ir kitų asmenų neblaivumo ar apsvaigimo nustatymo taisyklių patvirtinimo ir leidžiamos etilo alkoholio koncentracijos darbo metu nustatymo“ pakeitimo

8.

                    Lietuvos Respublikos Vyriausybė, Nutarimas
                
Nr. 237,
2019-03-13,
paskelbta TAR 2019-03-15, i. k. 2019-04194                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 „Dėl Transporto priemones vairuojančių ir kitų asmenų neblaivumo ar apsvaigimo nustatymo taisyklių patvirtinimo ir leidžiamos etilo alkoholio koncentracijos darbo metu nustatymo“ pakeitimo

9.

                    Lietuvos Respublikos Vyriausybė, Nutarimas
                
Nr. 1375,
2020-12-09,
paskelbta TAR 2020-12-09, i. k. 2020-26675                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 „Dėl Transporto priemones vairuojančių ir kitų asmenų neblaivumo ar apsvaigimo nustatymo taisyklių patvirtinimo ir leidžiamos etilo alkoholio koncentracijos darbo metu nustatymo“ pakeitimo

10.

                    Lietuvos Respublikos Vyriausybė, Nutarimas
                
Nr. 408,
2022-04-27,
paskelbta TAR 2022-04-28, i. k. 2022-08686                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 „Dėl Transporto priemones vairuojančių ir kitų asmenų neblaivumo ar apsvaigimo nustatymo taisyklių patvirtinimo ir leidžiamos etilo alkoholio koncentracijos darbo metu nustatymo“ pakeitimo

11.

                    Lietuvos Respublikos Vyriausybė, Nutarimas
                
Nr. 562,
2022-05-25,
paskelbta TAR 2022-06-01, i. k. 2022-11822                
Dėl Lietuvos Respublikos Vyriausybės 2006 m. gegužės 12 d. nutarimo Nr. 452 „Dėl Transporto priemones vairuojančių ir kitų asmenų neblaivumo ar apsvaigimo nustatymo taisyklių patvirtinimo ir leidžiamos etilo alkoholio koncentracijos darbo metu ar savarankiškos veiklos vykdymo metu nustatymo“ pakeitimo


